
Comisia pentru muncă şi protecţie socială


Nr.27/420/12 noiembrie 2003
AVIZ

asupra propunerii legislative privind asigurările private de sănătate
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind asigurările private de sănătate, trimisă comisiei cu adresa nr.372 din 29 septembrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 11 noiembrie 2003.
În urma dezbaterilor, membrii comisiei au hotărât, cu 11 voturi pentru, 3 voturi împotrivă şi 4 abţineri, avizarea negativă a propunerii legislative întrucât 
s-a acordat aviz favorabil unui proiect de lege cu acelaşi obiect de reglementare (P.L. nr.392/2003).

